section_heading: Povijest
paragraph_text: Jemen je bio neobična povijesna usuda. I prije dviju novovjekovnih država, još od starog vijeka, Jemen je bio podijeljen između inozemnih gospodara, ili kao skupina samostalnih država. Korijeni podjele koja je stvorila novovjekovne DNR Jemen i AR Jemen sežu u srednji vijek, kad su sjevernim Jemenom vladali egipatski Mameluci, a južnim dinastija Tahirida. Osmansko Carstvo osvojilo je oba Jemena oko 1538. i tako je bilo jedno stoljeće do osamostaljenja poslije ustanka 1635. pod vodstvom imama šijitske dinastije Zaidita. Zaiditi drže Jemen jedinstvenim jedno stoljeće. Od 1738. od Zaidita južni Jemen pripada sultanu od Laheja, a 1839. južni Jemen pripao je Engleskoj koja je tu uspostavila Adenski protektorat koji nakon jednog stoljeća postaje krunska kolonija, 1937. godine. Sjeverni Jemen ostao je neovisan pod dinastijom Zaidita, a od 1872. Osmanlije ga opet postupno osvajaju. Poslije ustanaka stječe autonomiju, a 1918. neovisno je nakon raspada Osmanskog Carstva kao Kraljevstvo Jemen.